Interviu Le Parisien: Ministrul francez de Externe spune că Rusia doar "pretinde că negociază" cu Ucraina.
Ministrul francez de Externe Jean-Yves Le Drian a spus într-un interviu Le Parisien că Rusia pretinde că negociază cu Ucraina, în condițiile în care focurile trupelor ruse nu au încetat pe teritoriul ucrainean. Le Drian a adăugat că Franța va considera Rusia responsabilă pentru orice utilizare a armelor chimice sau bacteriologice în războiul din Ucraina. Le Drian nu a detaliat natura potențialelor sancțiuni în astfel de circumstanțe.
Rusia doar "pretinde că negociază" cu Ucraina și se angajează într-un "proces dramatic de brutalitate de lungă durată", a spus ministrul de Externe al Franței Jean-Yves Le Drian, citat într-un interviu acordat pentru ziarul francez Le Parisien.Le Drian a declarat că Rusia doar se preface că negociază cu Ucraina în cadrul discuțiilor purtate între cele două țări în ultimele zile."Există o singură urgență: încetarea focului, încetarea focului, încetarea focului. Numai pe această bază poți negocia, pentru că nu negociezi cu pistolul la cap", a declarat Jean-Yves Le Drian pentru ziarul francez Le Parisien, într-un interviu de miercuri.În același interviu, Le Drian a adăugat că Franța va considera Rusia responsabilă pentru orice utilizare a armelor chimice sau bacteriologice în războiul din Ucraina."Dacă în Ucraina ar avea loc atacuri chimice sau bacteriologice, am ști cine ar fi singurul responsabil pentru ele. Ar fi Rusia", a declarat ministrul francez de Externe.Ministrul a spus că o astfel de utilizare a armelor neconvenționale ar duce la sancțiuni suplimentare împotriva Rusiei."Folosirea mijloacelor neconvenționale ar constitui o escaladare intolerabilă și ar duce ca răspuns la sancțiuni economice absolut masive și radicale, fără tabuuri", a adăugat politicianul.Le Drian nu a detaliat natura potențialelor sancțiuni în astfel de circumstanțe.Secretarul general al NATO, Jens Stoltenberg, a declarat duminică că Rusia ar putea folosi arme chimice în urma invaziei sale în Ucraina și că o astfel de acțiune ar fi o crimă de război, potrivit unui interviu acordat ziarului german Welt am Sonntag.